Disgwyl yr Arglwydd
gan Ann Griffiths

Am fy mod i mor llygredig
Ac ymadel ynddwy' i'n llawn,
Mae bod yn dy fynydd sanctaidd
Imi'n fraint oruchel iawn;
Lle mae'r llenni yn cael eu rhwygo,
Mae difa'r gorchudd yno o hyd,
A rhagoroldeb dy ogoniant
Ar ddarfodedig bethau'r byd.

O am bara i uchel yfed
O ffrydiau'r iechydwriaeth fawr
Nes fy nghwbwl ddisychedu
Am ddarfodedig bethau'r llawr;
Byw dan ddisgwyl am fy Arglwydd,
Bod, pan ddêl, yn effro iawn,
I agoryd iddo'n ebrwydd
A mwynhau ei ddelw'n llawn.

Tarddiadau
http://www.testunau.org/testunau/ann_griffiths/disgwyl_yr_arglwydd_dw1.htm
http://www.anngriffiths.cardiff.ac.uk/emynau.html

Ann Griffiths